OpenLLM-France/wikimedia huggingface dataset:
# Hego-ekialdeko turkiar hizkuntzak

Karluk turkiar hizkuntzak, uigurikoak edota hego- ekialdeko turkiar hizkuntzak, Karluk mitzairak izenez ere ezagunak, turkiar hizkuntzen familiako adarretako bat dira.
| Prototurkiera | Uigurrera/Karluk | Mendebaldekoak | Mendebaldekoak | Uzbekera |
| Prototurkiera | Uigurrera/Karluk | Ekialdekoak | Ekialdekoak | Antzinako turkiera (desagertua) Khorezmiera  (desagertua) Txagataia (desagertua) Uigurrera Tarantxia Ainia Lopa Ili Turki |

## Konparazio lexikoa

Numeralak hego-ekialdeko hainbat turkiar hizkuntzatan:
| GLOSA | Mendebaldekoa | Mendebaldekoa | Ekialdekoa | Ekialdekoa | Ekialdekoa | Hego- Ekialdeko Prototurkiera |
| GLOSA | Iparraldeko Uzbekera | Hegoaldeko Uzbekera | Uigurrera | Turki Ili | Mendebaldeko Jugurra | Hego- Ekialdeko Prototurkiera |
| '1' | bɪr | bɪɾ | bir | bir | bər | *bir *bir |
| '2' | ɪkkɪ | ˈɪkːɪ | ikki | ekki | ʂigə | *ẹkki *ẹkki |
| '3' | yʧ | uʧ | yʧ | ʉʧ | uʂ | *yʧ *üč |
| '4' | tørt | toɾt | tøt | tɵrt | diort | *dørt *dört |
| '5' | beʃ | bɛʃ | bɛʃ | beʃ | bes | *beʃ *beš |
| '6' | ʌltɪ | ˈɑltɪ | ɑltɛ | altə | ɑhldə | *ɑltɯ *altı |
| '7' | jettɪ | ˈjɪtːɪ | jɛttɛ | jetti | jidə | *jẹtti *yẹtti |
| '8' | sækkɪz | ˈsækːɪz | sɛkkiz | sekkiz | sɑɢəs | *sekkiz *sekkiz |
| '9' | toqqʊz | ˈtoqːɪz | toqquz | tɵqqʉz | dohɢəs | *toqquz *toqquz |
| '10' | on | on | on | ɵn | on | *on *on |

## Erreferentziak

* ↑ 1000 languages: living, endangered, and lost.
* ↑ Aini hizkuntzak persieratik hartutako hiztegi zabala du,eta gizon helduek bakarrik hitz egiten dute, ia kriptolekto bat balitz bezala.
* ↑ Turkic numerals (E. Chan)

## Kanpo estekak

* Datuak: Q703173
# Hego-mendebalde

* Puntu kardinalak
* Iparra
* Ipar-ekialdea
* Ekialdea
* Hego-ekialdea
* Hegoa
* Hego-mendebaldea
* Mendebaldea
* Ipar-mendebaldea
Hego-mendebaldea, HM (edo SW) laburduraz adierazita, hegoa eta mendebaldea puntu kardinalen bitarteko zona da (zehazki 45 gradura bakoitzetik). beste hitzez, hegoa eta mendebaldearen bitarteko ostertzaren puntua da.

## Ikus, gainera

* Puntu kardinal
* Haize-arrosa

## Kanpo estekak

* Datuak: Q2381698
# Guido Adler

Guido Adler (Eibenschitz, Moravia, Austriar Inperioa, gaur egun Txekia, 1855eko azaroaren 1a - Viena, Austria, 1941eko otsailaren 15a) austriar musika-ikerlaria izan zen.

## Biografia

Eduard Hanslicken ikaslea izan zen, eta haren lekua hartu zuen musikaren historia eta teoriaren irakasle gisa, Vienako Unibertsitatean (1898).
Austriako musikariei eta harmoniaren historiari buruzko zenbait azterketa argitaratu zituen. Horretaz gainera, Denkmäler der Tonkunst in Österreich (Austriako musikak eman dituen lan nagusiak) izeneko argitalpena zuzendu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q78716
* Multimedia: Guido Adler / Q78716
# Guichi barrutia

Guichi barrutia (txinera tradizionalez: 贵池区) Txinako barruti bat da, Chizhou barruan. Azken zentsuaren arabera 671.824 biztanle zituen 2538.88 azaleran banatuta.

## Kanpo estekak

* Datuak: Q1335692
* Multimedia: Guichi District / Q1335692
# Guiding Light (Muse)

Guiding Light (euskaraz Argi Gidaria) Muse ingeles pop rock musika taldearen abesti bat da. 2009an The Resistance diskoaren barnean kaleratu zuten.

## Kanpo estekak

* Guiding Light abestiaren bideoklipa ikusgai eta entzungai (Ingelesez)
# Guide Rock (Nebraska)

Guide Rock Nebraskako herri bat da. Webster konderrian kokatua dago. 2010ean 225 biztanle zituen, 1,30 kilometro koadrotan banatuta.

## Ikus, gainera

* Webster konderria

## Kanpo estekak

* Datuak: Q1553466
* Multimedia: Guide Rock, Nebraska / Q1553466
# Guidizzolo

Guidizzolo Italiako udalerri bat da. Mantuako probintzian kokatuta dago, Lombardia eskualdean. 5.949 biztanle ditu, 22,38 kilometro koadroko azaleran banatuta.

## Mugakideak

Guidizzolok honako udalerri hauekin egiten du muga:
Ceresara Medole Cavriana Goito Solferino Volta Mantovana

## Kanpo estekak

* Datuak: Q42343
* Multimedia: Guidizzolo / Q42343
# Guidel kantonamendua

Guidel kantonamendua Frantziako kantonamendu bat da. Morbihan departamenduan dago, Bretainia (eskualdea) eskualdean. Guztira 11 udalerri ditu eta Guidel da bere hiriburua.

## Kanpo estekak

* Datuak: Q17049966
# Guiclan

Guiclan (bretainieraz Gwiglann) Bretainiako Finistère departamenduko udalerria da.

## Kanpo estekak

* Datuak: Q475506
* Multimedia: Guiclan / Q475506
# Guide Post

Guide Post, Ingalaterrako ipar-ekialdean dagoen udalerri bat da, Northumberland konderrian.
9.350 biztanle ditu.
* Datuak: Q5615438
* Multimedia: Guide Post / Q5615438
# Guidel

Guidel (bretainieraz Gwidel) Bretainiako Morbihan departamenduko udalerri bat da.

## Kanpo estekak

* Datuak: Q69284
* Multimedia: Guidel / Q69284
# Hel (argipena)

Hel hitzak adiera hauek ditu:

## Geografia

* Hel: Poloniako Pomeraniako voivoderrian dagoen hiria.
* Helgo penintsula: 35 kilometro luze den hondar-barra da, Puckeko badia eta Baltikoa bereizten dituena.

## Mitologia

* Helheim: eskandinaviar mitologian, Yggdrasileko bederatzi munduetako bat da.
# Hela probintzia

Hela Papua Ginea Berriko 22 probintzietako bat da, Lur Garaiak eskualdean dagoena. 2012ko maiatzaren 17an sortu zen, Hegoaldeko Lur Garaiak probintziatik bereizirik. 10.498 kilometro koadroko eremua du, eta 2011n 249.449 biztanle zituen. Hiriburua Tari da.

## Erreferentziak

* ↑ Per, Zahery. 2011 National Hela, Jiwaka declared. thenational.com.pg (Noiz kontsultatua: 2016-10-12).

## Kanpo estekak

* Datuak: Q1382499
# Helados Miko

Helados Miko (Miko Izozkiak euskaraz), izozkiak ekoizten zituen euskal enpresa izan zen. Enpresa 1960ko hamarkadaren amaieran sortu zen, Bankoa eta Koipe sortu zuen enpresaburu berdinaren eskutik, Juan Alcorta.

## Enpresaren garapena

Miko izozkiekin batera izoztuen Vivagel enpresa ere sortu zuen. "Miko" izena milk eta chocolate hitzen batzetik zetorren eta izozkiak saltzen zituen enpresa frantses batek zerabilen izena. Izen bera erabiltzearen truke, Ortiz-Miko enpresa frantsesak Miko euskal enpresaren akzioen %25 erosi zuen.
Akzioen gainontzekoa "Sociedad Anónima de Alimentación" delako taldearen esku geratu zen, bertan hainbat enpresaburuk parte hartzen zutelarik. 1988an Banco Bilbao Vizcaya bihurtu zen enpresako akziodun nagusi. Ondoren Valentziako Avidesa izozkien enpresa erosi zuten.
1990eko hamarkadan euskal bankuak akzioak saldu eta 1994an Helados Miko Nestlék erosi zuen. Nahiz eta elikagaien talde suitzarrak Araiako lantegia mantentzen duen, Miko izozkiak 2005ean desagertu eta ordutik Nestlérenak bakarrik saltzen dira.

## Kanpo estekak

* (Gaztelaniaz) Nestle izozkien webgunea.
* Datuak: Q16607516
* Multimedia: Miko (ice cream) / Q16607516
# Hela (argipena)

Hela hitzak adiera hauek ditu:

## Medikuntza

* HeLa: ikerketetan erabiltzen den zelula lagin bat.

## Astronomia

* 699 Hela: asteroide gerrikoko asteroide bat.

## Geografia

* Hela: Papua Ginea Berriko 22 probintzietako bat.

## Mitologia

* Hela: eskandinaviar mitologiako izakia.
# Hela (mitologia)

    Artikulu hau eskandinaviar mitologiako izakiari buruzkoa da; beste esanahietarako, ikus «Hela (argipena)».
Hela edo Hel (antzinako eskandinavieraz ˈhel ahoskatua), eskandinaviar mitologian, ohorerik gabeko hilen arduraduna. Loki eta Jotunheimdik etorritako Angrboða erraldoiaren alaba, Helheimgo erregina da eta Yggdrasilen sustraietako baten azpian bizi da.
Gorputzaren alde bata benetan ederra da, baina beste aldea usteltzen ari zen gorpu batena bezalakoa da, eta usain nazkagarria zerion. Adituek gizakiek heriotza ikusteko duten moduagatik Hela horrela irudikatzen dela uste dute.

## Kanpo estekak

* Datuak: Q191589
* Multimedia: Hel (being) / Q191589
# Helade

Helade Greziako erdialdeko probintziak izendatzeko erabilitako izena zen. Hitzaren esanahia "Helendarren lurra" da. Lurraldea Mendebaldeko Mediterraniar itsasotik, Marsellatik alegia, ekialde hurbilera hedatzen zen, uharte greziarrak barne. Zibilizazio honen jatorria kultura minoiko eta mizendarretan dago.
Gaur egun, "Helade" izena, Grezia osoa izendatzeko erabiltzen da.

## Ikus, gainera

* Grezia
* Greziako historia

## Erreferentziak

* ↑ Euskaltzaindia. (2004/XII/16). 142. araua: Antzinateko eskualdeen euskarazko izenak. Bilbo.

## Kanpo estekak

* Datuak: Q12258983
* Multimedia: History of Greece / Q12258983
# Helado glaziarra

Helado glaziarra izotz iraunkor eta mugikorren masa bat da, eta, Sarmiento de Gamboa glaziarrarekin batera, Santa Inés uhartean dago, Magallanes itsasartearen mendebaldeko irteeratik hego-mendebaldean, Magallanes eta Txileko Antartikako eskualdean, Magallanes probintzian., Punta Arenas komunan. Kawésqar parke nazionalaren mugen barruan dago.
Bi glaziarren izenak ingurua zeharkatzen duten turismo-ontzien tripulazioak eman zituen.
Uhartean 274 km²-ko azalera hartzen duten 258 glaziar daude.

## Erreferentziak

* ↑ Ministerio de Bienes Nacionales. (1988). Reserva Forestal Alacalufes. .
* ↑ Glaciareschilenos.org, La llave de los dos Mares y los glaciares Sarmiento de Gamboa y Helado
* ↑ Biblioteca del Congreso Nacional de Chile, Glaciares de Chile, Informe, Enrique Vivanco Font. Departamento de Estudios, Extensión y Publicaciones, Asesoría Técnica Parlamentaria. Anexo 3195. 10/05/2016, página 5.

## Kanpo estekak

* Andrés Rivera, www.glaciologia.cl, Santa Inés uharteko glaziarrak
* Francisco Martínez, Santa Inés uharteko glaziarrak: izotz eta baleen eskualdea, 2020.
* Datuak: Q101001974
# Helan konderria

Helan Konderria (txinera sinplifikatuz: 贺兰县; pinyineraz: Hèlán Xiàn), Yinchuan osatzen duten barrutietako bat da. 2004ko erroldaren arabera 180.000 pertsona bizi ziren 1.600,0 kilometro koadroko azaleran.

## Ikus, gainera

* Yinchuanen banaketa administratiboa

## Kanpo estekak

* (Txineraz) Helan konderriko gobernuaren webgunea.
* (Txineraz) Helan konderriko kode postala.
* Datuak: Q1311847
* Multimedia: Helan County / Q1311847
# Helasse

Helasse edo Helass antzinako barduliar edo karistiarren artean agertu den jainkosa baten izena da, erromatarren garaiko idazkun batean agertua. Helasse-ri botoz egindako inskripzioa, ustez K.a. II. mendekoa, Arabako Miñaon aurkitu zuten. Ez dakigu ordez, non aurkitu zen, zehazki. Jainko-jainkosei eskainitako inskripzio botiboetan izen jainkotiarra datiboan agertu ohidenez, eta ez dakigunez bukaerako -e hori datibo indigenaren bat ez ote den, baliteke, izena, bere forma nominatiboan, "Helass" izatea.
Helasse da Akitania erromatarraren eremutik kanpo topatutako euskal jainko-jainkosen izenetariko bat. Datu hori garrantzitsua da, Akitanian baitaude garai zaharretako euskal dibinitateei eskainitako epigrafe gehien.
Ez dugu ezagutzen jainkosa honen beste ezaugarrik. Joakin Gorrotxategi eta beste zenbait adituek hala ere dibinitate hau emakumezkoa dela baieztatzen dute.
Joakin Gorrotxategik, Estibaliz Breñas eta Jon Otsoa de Aldak uste dute "Selatse" baskoien jainko izenetik gertu dagoela (Nafarroako Barbarinen aurkitutako inskripzio batean ageri dena).

## Inskripzioa

Gaur egun inskripzioa duen aldarea Arabako Arkeologia museoan gordetzen da.

### Testua eta horren irakurketa

Ae(l)lia / Hellice / Helasse.
Itzulpena: Ae(l)lia Hellice-k Helasse-ri (dedikatzen dio monumentu hau).
Epigrafean agertzen den pertsona izena, aldarea eskaini zuena alegia, Aelia Hellice. Aelia emakume izen erromatarra da, nahiko ohikoa, eta Hellice izen greziarra. Horrek pentsarazten du Aelia Ellice emakume esklaboa zela.

## Erreferentziak

* ↑ (Gaztelaniaz) Gorrochategui Churruca, Joaquín; Ramírez Sádaba, José Luis. (2013-11-10). «La religión de los Vascones. Una mirada comparativa. Concomitancias y diferencias con la de sus vecinos» Cuadernos de Arqueología de la Universidad de Navarra 21: 113–149. ISSN 2387-1814. (Noiz kontsultatua: 2022-08-24).
* 1 2 Zaldua, Luis Mari. (2022). Euskal Herriko Antzinaroko jainko eta jainkosen izenak. Izenak bil.. Euskaltzaindia, 61-66 or. ISBN 9788412546392..
* ↑ Olivares Pedreño, J.C. (2002) Los dioses de la Hispania céltica. Real Academia de Historia. Universidad de Alicante.
* 1 2 Gorrochategui Churruca, Joaquín. (1984). Acerca de "Helasse", teónimo indígena atestiguado en Miñano Mayor (Álava). ISSN 0213-2095. (Noiz kontsultatua: 2023-09-30).
* ↑ Breñas Gonzalez de Zarate, Eatibalitz; Otsoa de Alda, Jon. (2002). "Helasse. Miñao Goien" In Arabako Euskal Hotsak. Gasteiz: Geu Elkartea, 17 or. ISBN 8493227501..
* ↑ https://klasikoak.armiarma.eus/testuak/testuakEpigrafikoak016.htm
* ↑ Museoaren gida. 20 pieza nabarmen. .

## Bibliografia

* Larrañaga Elorza, K. (1988), "Euskal Herria Antzinatean". Materiale eta Agiriak, UNED-Bergara, 315 or., 172 zk.

## Ikus, gainera

* Helasseren aldarea
* Akitaniera
* Pirinioetako panteoia

## Kanpo estekak

* Iberiako antzinako jainko-jainkosei buruzko liburua
* Datuak: Q12258985
# Hel (Polonia)

Hel (Poloniako hiria) ( (Audio·info)) Poloniako Pomeraniako voivoderriko hiri-udalerri bat da, Puck barrutian kokatuta. 21,72 km²ko azalera du eta 2017ko datuen arabera 3444 biztanle zituen.

## Kanpo estekak

* Udalaren webgunea
* Datuak: Q848973
* Multimedia: Hel, Poland / Q848973
ieaPomeraniako voivoderriko udalerriak :
# Guijo de Ávila

Guijo de Ávila Salamancako udalerria da, Béjar eskualdean dagoena.
2009ko urtarrilaren 1eko erroldaren arabera 104 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q2000937
* Multimedia: Guijo de Ávila / Q2000937
# Guignicourt kantonamendua

Guignicourt kantonamendua Frantziako kantonamendu bat da. Aisne departamenduan dago, Frantzia Garaia eskualdean. Guztira 78 udalerri ditu eta Villeneuve-sur-Aisne da bere hiriburua.

## Kanpo estekak

* Datuak: Q16627338
# Guignol

Guignol fikziozko txotxongiloetako pertsonaia frantses oso ezaguna da. Jatorriz italiarra zen, baina Laurent Mourguetek sartu zuen Lyonen XVIII. mendearen amaieran. Orokorrean umeentzako antzerkiak egiten badira ere, askotan jende helduarentzat ere erabiltzen da sarritan gizarteko hainbat gaiak era satirikoan jorratuz.

## Kanpo estekak

* Datuak: Q4179
* Multimedia: Guignol / Q4179
# Guijo de Galisteo

Guijo de Galisteo Cáceresko probintziako udalerria da. Cácerestik 90 kilometrora dago. 2008ko erroldaren arabera 1.614 biztanle zituen 62,28 km²-ko azaleran.

## Ikus, gainera

* Cáceresko udalerrien zerrenda

## Kanpo estekak

* Datuak: Q1630130
* Multimedia: Guijo de Galisteo / Q1630130
# Guijo de Granadilla

Guijo de Granadilla (extremadureraz El Guiju) Cáceresko probintziako udalerria da. Cácerestik 120 kilometrora dago. 2008ko erroldaren arabera 632 biztanle zituen 75,03 km²-ko azaleran.

## Ikus, gainera

* Cáceresko udalerrien zerrenda

## Kanpo estekak

* (Gaztelaniaz) Guijo de Granadillako Udalaren webgunea
* Datuak: Q1643791
* Multimedia: Guijo de Granadilla / Q1643791
# Guijo de Santa Bárbara

Guijo de Santa Bárbara Cáceresko probintziako udalerria da. Cácerestik 140 kilometrora dago. 2008ko erroldaren arabera 390 biztanle zituen 35,1 km²-ko azaleran.

## Ikus, gainera

* Cáceresko udalerrien zerrenda

## Kanpo estekak

* (Gaztelaniaz) Guijo de Santa Bárbarako Udalaren webgunea
* Datuak: Q1645193
* Multimedia: Guijo de Santa Bárbara / Q1645193
# Haploide

Zelula haploideak (n) kromosoma bakoitzaren ale bakarra dutenak dira. Zelula diploideak (2n), aldiz, kromosoma bakoitzaren bi kopia dituzte.
Espermatozoide eta obulu bezalako ugaltze-zelulak (gametoak) haploideak dira. Gizakian, zelula horiek 23 kromosoma dituzte, zelula somatikoen zenbaki diploidea 46koa den bitartean. Meiosian galtzen dute gametoek kromosoma bakoitzaren bikotea. Ernalketa prozesuan bi gameto elkartzen direnean sortutako zigotoa diploidea da (2n), hots, 23 kromosoma-bikote (23 x 2) ditu.

## Ikus, gainera

* Diploide

## Kanpo estekak

* Datuak: Q515386
# Hay Springs (Nebraska)

Hay Springs Nebraskako herri bat da. Sheridan konderrian kokatua dago. 2010ean 570 biztanle zituen, 0,97 kilometro koadrotan banatuta.

## Ikus, gainera

* Sheridan konderria

## Kanpo estekak

* Datuak: Q1976433
* Multimedia: Hay Springs, Nebraska / Q1976433
# Hayal de Ponata

Hayal de Ponata Arabako Aiara, Bizkaiko Urduña eta Burgosko probintziako Lausa Harana udalerrien azpian dagoen kobazulo sistema bat da, Arabako handiena eta Iberiar Penintsulako handienetako bat. 1983an aurkitu zuen Arabako Espelelogia Taldeak, SI.44 izena duen atea. Korrontea ateratzen zen zulo bat ikertzeko asmoarekin ireki zen ate hau, Urduñako udalerrian. Gaur egun beste bi sarrera ditu: Sima del Hayal de Ponata (SI.57) eta Sima del Barranco de Kobata (SR.7).

## Esplorazioa

Kobazuloa 1983an ikertu zen lehenengo aldiz. Urte horretako apirilean zuloa ireki eta hainbat leku ikertu ziren. Urtea bukatzerakoan 12.500 metroko ibilbidea kartografiatu zuten. 1984an kanpamentu bat ezarri zen barruan eta urte horretako urrian Grupo Espeleológico Edelweiss eta Bilboko GAES espelelogoekin batera 17.000 metroko kartografia egin zen. 1985an gorago zegoen "Secdtor aguas arriba" kobarekin batzea lortu zen, guztira 32.000 metroko ibilbidearekin. -300 metroko sakoneraraino heldu zen. Hurrengo urteetan hainbat galeria ikertu diren eta 40.000 metrotara heldu zen. 1989an beste irteera batzuk bilatzeari ekin zioten.<fre name="Edelweiss" />.
Kobazuloaren galeria gehienak ekialdetik mendebalderako norabidean daude.

## Geologia eta hidrologia

Urduñako mendietan kokatzen den kobazulo hau kareharri-dolomitazkoa da. Koniaziar ertain-berantiarrekoa arrokak dira.
Bi erreka nagusi daude: Hayal de Ponata ibaia, "Sector Río Arriba"n hasi, Meandro Paulova, La Cloaca eta Alcantarillatik pasa eta P.11 putzuan galtzen dena, 2.500 metrotara. Bigarren ibaiak Río de la Lobera izena jasotzen du eta sarreratik 4.200 metrotara agertzen da, P.23aren ondoan. Putzu horretatik 1.000 metrora desagertzen da.
Bertako urak Quincoces de Yuson dagoen Cueva del Aguan agertzen dira.

## Erreferentziak

* 1 2 (Gaztelaniaz) Cavidades. Grupo Espeleólogico Alavés - Arabako Espeleologia Taldea 2009-07-22 (Noiz kontsultatua: 2010-06-27).
* 1 2 3 (Gaztelaniaz) El Karst de Sierra Salvada Alta, Alavesa y Burgalesa. Edelwiess (Noiz kontsultatua: 2010-06-27).
* ↑ (Gaztelaniaz) Hayal de Ponata. Grupo Edelweiss (Noiz kontsultatua: 2010-06-27).
* ↑ (Gaztelaniaz) García Gómez, Roberto F.. (2004ko iraila). (PDF) Espeleobuceo en la Cueva del Agua. Grupo Edelweiss (Noiz kontsultatua: 2010-06-27).

## Kanpo estekak

* Kobazuloaren argazkiak
* Datuak: Q12258947
# Hayange kantonamendua

Hayange kantonamendua Frantziako kantonamendu bat da. Mosela departamenduan dago, Ekialde Handia eskualdean. Guztira 9 udalerri ditu eta Hayange da bere hiriburua.

## Kanpo estekak

* Datuak: Q1291061
# Haxtun (Colorado)

Haxtun Coloradoko herri bat da. Phillips konderrian kokatua dago. 2010ean 946 biztanle zituen, 1,3920 kilometro koadrotan banatuta.

## Ikus, gainera

* Phillips konderria

## Kanpo estekak

* Datuak: Q944008
* Multimedia: Haxtun, Colorado / Q944008
# Hay Day

Hay Day Supercell-ek garatu eta argitaratutako nekazaritza eta abeltzaintzari buruzko joko bat da. iOS-en 2012ko ekainaren 21ean argitaratu zen, eta Android-en, hurrengo urteko azaroaren 20an. 2013ko txosten baten arabera, Supercell-ek hilero 30 milioi dolar irabazten zituen Hay Day eta Clash of Clans-en etekinak batuz.

## Erreferentziak

* ↑ (Ingelesez) «Hay Day Available for Android!!» forum.supercell.com (Noiz kontsultatua: 2019-04-19).
* ↑ (Ingelesez) «Supercell Earns $30M a Month from Clash of Clans and Hay Day» International Business Times UK 2014-02-12 (Noiz kontsultatua: 2019-04-19).
* ↑ (Ingelesez) Mirani, Leo; Mirani, Leo. «Why free games are increasingly the most profitable apps» Quartz (Noiz kontsultatua: 2019-04-19).

## Kanpo estekak

* Datuak: Q15984270
* Multimedia: Hay Day / Q15984270
# Hay cuentos aún por inventar

Hay cuentos aún por inventar Doctor Deseo musika taldearen bosgarren diska da, 1998. urtean taldeak argitaratutakoa.

## Partaideak

* Francis Díez (ahotsa)
* "Kike" Valverde (gitarra)
* Josi Jiménez (baxua)
* "Txanpi" (bateria)
* Raúl Lomas (teklatuak)

## Grabaketa eta abestiak

Berriz ere hiru urtetako atseden baten ondoren diska berria kaleratu zuen Doctor Deseok. Pop-rock doinuez gain cabaret toke bat ere badu diska honek. Mexikon bira bat egin zuten, 1996tik zale ugari baitzituen taldeak bertan.
Grabaketa Berrizko Lorentzo Recordsen egin zuten eta soinu teknikaria Josu Monge izan zen, taldeko bateria izana zena 1986 eta 1995 artean. 2017an LP itxuran atera zuen berriz Discos Suicidasek.
Aurreko diskan hartutako ohiturari jarraituz, honetan ere bada euskarazko kanta bat, Xabier Leteren Ni naiz abestiaren bertsioa.

## Azala

Azala berriz ere argazki bat da, aurrekoak ez bezala koloretan dagoena. Bilboko Ibaizabal ibaiaren panoramika bat ikusten da La Salve zubitik aterata dagoena. Lehen planoan neska baten bi hanka ikusten dira zubiko barandilan hankapuntetan, Dulces sueños abestian esaten den bezala salto egiteko prest.

## Kantuen zerrenda

* Vías muertas - 5:25
* Hay cuentos aún por inventar - 3:20
* ¿Quién mueve las cuerdas? - 4:04
* Dulces sueños - 4:39
* En tu rincón - 2:59
* Angel fugáz - 5:48
* Ruinas de un adiós - 3:10
* En el sol de tus ojeras - 3:48
* Tápame los ojos - 2:55
* Ni naiz - 4:08
* A pesar de todo nos divertiremos - 3:59

## Erreferentziak

* ↑ (Gaztelaniaz) jorgiyo. «Ya tenemos» DOCTOR DESEO (Noiz kontsultatua: 2018-02-23).
* ↑ Txiribita. (2012-02-03). «Doctor Deseo - Hay Cuentos Aun Por Inventar (1998)» EKAITZALDI (Noiz kontsultatua: 2018-02-23).
* 1 2 (Gaztelaniaz) ERLANTZ. «Historia de la musica Rock - Doctor Deseo» historiasderock.es.tl (Noiz kontsultatua: 2018-02-23).
* ↑ (Ingelesez) «Doctor Deseo - Hay Cuentos Aun Por Inventar» Discogs (Noiz kontsultatua: 2018-02-23).

## Kanpo estekak

* Datuak: Q56696682
# Hayao Kawabe

Hayao Kawabe (japonieraz: 川辺 駿, 1995eko irailaren 8a - ) Japoniako futbolaria da.
Hainbat futbol taldetan jokatu du, esaterako Sanfrecce Hiroshima.

## Kanpo estekak

* (Japonieraz) J.League Data Site
* Datuak: Q15401982
* Multimedia: Hayao Kawabe / Q15401982
# Hay-on-Wye

Hay-on-Wye edota Hay, galesez: Y Gelli Gandryll edota Y Gelli, Galesko merkatu udalerri eta komunitate bat da, Powys konderrian. Ingalaterrarekin muga egiten du. Wye ibaiak zeharkatzen du.
2011ko erroldaren arabera 1.598 biztanle zituen.

## Kanpo estekak

* Datuak: Q174734
* Multimedia: Hay-on-Wye / Q174734